Harry Belafonte

Harry Belafonte (* 1. marec 1927, New York, USA† 25. apríl 2023, New York, USA) bol americký spevák, známy v päťdesiatych rokoch ako Kráľ Kalypso, tiež herec a producent.

 Životopis 
Narodil sa v Harleme ako Harold George Bellanfanti Jr. v rodine prisťahovalcov z Karibiku. Po rozvode rodičov žil v rokoch 1932 – 1940 u starej matky na Jamajke. Počas druhej svetovej vojne odišiel zo strednej školy a vstúpil do námorníctva, po demobilizácii študoval herectvo pod vedením Erwina Piscatora (v triede s ním boli Marlon Brando a Sidney Poitier). 

Od roku 1949 je profesionálnym spevákom, nahrával vo vydavateľstve RCA Records. Ako interpret spopularizoval polyrytmický vokálny hudobný štýl kalypso pochádzajúci z karibskej oblasti, ale spieval tiež blues alebo gospel. Jeho najväčšími hitmi boli „The Banana Boat Song (Day-O)“, „Matilda“ a „Shake Shake Shake Seňora“. Hral tiež vo filmoch, napríklad Carmen Jonesová a Anjel Levine. V roku 2000 obdržal Grammy Award za celoživotné dielo.

Je známy ako bojovník za práva černochov a kritik americkej zahraničnej politiky. Priatelil sa s Martinom Lutherom Kingom, Johnom F. Kennedym alebo Fidelom Castrom. V roku 2002 vyvolal škandál, keď prirovnal Colina Powella k otrokom, ktorí podliezali pánom, aby mali pohodlnejší život.http://articles.cnn.com/2002-10-15/us/belafonte.powell_1_slave-reference-powell-and-rice-state-colin -powell? _s = PM: US

Má štyri deti, dcéra Shari je úspešná herečka a modelka. Zomrel 25. apríla 2023 na zlyhanie srdca.

 Referencie 

 Iné projekty 

 Externé odkazy 


 Diskografia

 Zdroj 

Kategória:Speváci USA
Kategória:Socialisti USA
Kategória:Filmoví herci USA
Kategória:Osobnosti z New Yorku
Kategória:Osobnosti USA jamajského pôvodu
Kategória:Aktivisti za afroamerické občianske práva